open-index/open-wikipedia-markdown huggingface dataset:
รายชื่อรัฐมนตรีของไทยที่ไม่ได้ประจำกระทรวง

คณะรัฐมนตรีคณะที่ 1 ของไทย ประกอบด้วยกรรมการราษฎร จำนวน 14 คน และหัวหน้ารัฐบาลเรียกว่า "ประธานคณะกรรมการราษฎร" เทียบเท่าตำแหน่งนายกรัฐมนตรี ต่อมาตั้งแต่คณะรัฐมนตรีคณะที่ 2 ได้เปลี่ยนชื่อตำแหน่งจาก "กรรมการราษฎร" เป็น "รัฐมนตรี"  โดยมีทั้งรัฐมนตรีว่าการกระทรวง และ รัฐมนตรี (ช่วยราชการกระทรวงต่างๆ แต่ไม่ได้ระบุชื่อกระทรวงในชื่อตำแหน่ง หรือ "รัฐมนตรีลอย")

คณะรัฐมนตรีคณะสุดท้ายที่มีตำแหน่งรัฐมนตรี ที่ไม่ได้ประจำกระทรวง คือ คณะรัฐมนตรีคณะที่ 28 ของไทย เมื่อ พ.ศ. 2501 คงเหลือแต่ตำแหน่งรัฐมนตรีประจำสำนักนายกรัฐมนตรี ที่มีมาตั้งแต่ พ.ศ. 2494 ในคณะรัฐมนตรีคณะที่ 24 ของไทย

## รายนามกรรมการราษฎร

## รายนามรัฐมนตรี

### คณะรัฐมนตรีไทย คณะที่ 2

### คณะรัฐมนตรีไทย คณะที่ 3

### คณะรัฐมนตรีไทย คณะที่ 4

### คณะรัฐมนตรีไทย คณะที่ 5

### คณะรัฐมนตรีไทย คณะที่ 6

### คณะรัฐมนตรีไทย คณะที่ 7

### คณะรัฐมนตรีไทย คณะที่ 8

### คณะรัฐมนตรีไทย คณะที่ 9

### คณะรัฐมนตรีไทย คณะที่ 10

### คณะรัฐมนตรีไทย คณะที่ 11

### คณะรัฐมนตรีไทย คณะที่ 12

### คณะรัฐมนตรีไทย คณะที่ 13

### คณะรัฐมนตรีไทย คณะที่ 14

### คณะรัฐมนตรีไทย คณะที่ 15

### คณะรัฐมนตรีไทย คณะที่ 16

### คณะรัฐมนตรีไทย คณะที่ 17

### คณะรัฐมนตรีไทย คณะที่ 18

### คณะรัฐมนตรีไทย คณะที่ 19

### คณะรัฐมนตรีไทย คณะที่ 20

### คณะรัฐมนตรีไทย คณะที่ 21

### คณะรัฐมนตรีไทย คณะที่ 22

### คณะรัฐมนตรีไทย คณะที่ 23

### คณะรัฐมนตรีไทย คณะที่ 24

### คณะรัฐมนตรีไทย คณะที่ 25

### คณะรัฐมนตรีไทย คณะที่ 28

## อ้างอิง
* รัฐมนตรีของไทยที่ไม่ได้ประจำกระทรวง

รายชื่อรัฐมนตรีและเสนาบดี
หมวดหมู่:รัฐมนตรีไทยที่ไม่ได้ประจำกระทรวง
เคต วินสเล็ต

**เคต เอลิซาเบธ วินสเล็ต**  (; เกิด 5 ตุลาคม ค.ศ. 1975) เป็นนักแสดงชาวอังกฤษ เจ้าของรางวัลออสการ์ สาขานักแสดงนำหญิงยอดเยี่ยมใน ค.ศ. 2008 จากเรื่อง *เดอะ รีดเดอร์ ในอ้อมกอดรักไม่ลืมเลือน* ก่อนหน้านี้ วินสเล็ตได้รับการเสนอชื่อเข้าชิงรางวัลออสการ์มาแล้ว 5 ครั้ง, ได้รับการเสนอรางวัลลูกโลกทองคำ 7 ครั้ง, ได้รับการเสนอชื่อเข้าชิงรางวัลเอมมี, รางวัลแบฟตา, รางวัลแกรมมีและรางวัลของสมาคมนักแสดงอาชีพแห่งอเมริกา

เธอแสดงบทบาทหลากหลายบุคลิก แต่เป็นที่รู้จักดีและได้รับคำวิจารณ์ที่ดีในการแสดงในบทบาท มาเรียนน์ แดชวูด ใน *Sense and Sensibility* (1995), บทบาท โรส เดวิตต์ บูเคเตอร์ ใน *[[ไททานิค (ภาพยนตร์)|ไททานิค]]* (1997), บทชีวิตบั้นปลายของนักประพันธ์อังกฤษไอริส เมอร์ด็อค ใน *ไอริส* (2001), บทเคลเมนทีน ครูซินสกี ใน *Eternal Sunshine of the Spotless Mind* (2004) และ ซาราห์ เพียรซ์ ใน *Little Children* (2006)

เมื่อเธออายุ 22 ปี เธอสร้างสถิติเป็นนักแสดงที่อายุน้อยที่สุดที่ได้รับการเสนอชื่อเข้าชิงรางวัลออสการ์ 2 สาขา

## ผลงาน
### ผลงานทางโทรทัศน์

### ภาพยนตร์

### พากย์เสียงภาพยนตร์

## เชิงอรรถ

## อ้างอิง

หมวดหมู่:นักแสดงอังกฤษ
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากเรดิง
หมวดหมู่:ชาวอังกฤษในสหรัฐ
หมวดหมู่:ผู้ได้รับเครื่องราชอิสริยาภรณ์ซีบีอี
ศาลเถื่อน

thumb|ศาลประชาชนของนาซีเยอรมนีเป็นตัวอย่างของศาลเถื่อน เพราะใช้เพื่อไต่สวนปาหี่ซึ่งคู่แข่งการเมืองของพรรคนาซี|upright=1.6

**ศาลเถื่อน** () หมายถึง ศาลที่ละเลยหรือบิดเบือนหลักการทางกฎหมายและความยุติธรรม ตุลาการของศาลเถื่อน เรียก "ตุลาการกำมะลอ" (mock justice)

คำว่า "kangaroo court" นั้น เชื่อได้ว่าไม่ได้มีที่มาจากประเทศออสเตรเลียซึ่งเป็นที่อยู่อาศัยหลักของจิงโจ้ (kangaroo) แต่มีการใช้ครั้งแรกสุดในการขุดทองที่แคลิฟอร์เนียเมื่อ พ.ศ. 2396 โดยครั้งนั้นเรียก "mustang court" หรือ "ศาลม้าเถื่อน" เพราะในเหตุการณ์ดังกล่าว ศาลได้ดำเนินกระบวนยุติธรรมไปอย่างรีบเร่งประดุจม้าเถื่อนกระโดด และต่อมาก็เปรียบกับการกระโดดของจิงโจ้

ตัวอย่างของศาลเถื่อนในประวัติศาสตร์ที่มีชื่อเสียงที่สุด ได้แก่ ศาลประชาชนของโรลันด์ ไฟรซเลอร์ ที่ตั้งขึ้นเพื่อพิจารณาคดีผู้ที่ส่วนเกี่ยวข้องกับแผนลับ 20 กรกฎาคม

## อ้างอิง

## แหล่งข้อมูลอื่น
* ค้นหารากศัพท์
* บทความเกี่ยวกับที่มาของคำว่า "ศาลเถื่อน" ในภาษาอังกฤษ
* "Frank Robinson:The Making of a Manager" by Russell Schneider

หมวดหมู่:กระบวนการยุติธรรม
แสงโสม

**แสงโสม** อาจหมายถึง
* แสงโสม (สุรา) ยี่ห้อสุราในประเทศไทย
* แสงโสม (ตัวละคร) ตัวละครหนึ่งในนวนิยายเพชรพระอุมา
*โสม เป็นคำที่ยืมมาจากภาษาสันสกฤตว่า **โสม** (อ่านว่า โส-มะ) โสมเป็นชื่อพืชสมุนไพรชนิดหนึ่งซึ่งนำลำต้นไปคั้นเอาน้ำเพื่อทำเหล้าหมักที่เรียกว่า น้ำโสม  
*แสงโสม แปลว่า แสงจันทร์  โสมที่แปลว่าพระจันทร์มักปรากฏในวรรณคดี ในภาษาทั่วไปปรากฎเป็นชื่อเพลง เช่น เพลงโสมส่องแสง หรือเป็นชื่อบุคคล เช่น โสมชา (อ่านว่า โสม-*มะ* -ชา) แปลว่า เกิดจากพระจันทร์
สีสัน (แก้ความกำกวม)

**สีสัน** อาจหมายถึง
* **[[สีสัน]]** ระดับสีในสเปคตรัมแสง
* **[[สีสัน (นิตยสาร)]]** นิตยสารดนตรีในประเทศไทย
** **[[สีสันอวอร์ด]]** รางวัลดนตรี จัดโดยนิตยสารสีสัน
* **[[สีสันบันเทิง]]** และ **[[สีสันบันเทิงสด]]** รายการโทรทัศน์ทางไทยทีวีสีช่อง 3
ซูเปอร์ แหบ-แสบ-สะบัด

***Super แหบ-แสบ-สะบัด*** เป็นภาพยนตร์ไทย ออกฉายเมื่อวันที่ 25 ธันวาคม พ.ศ. 2551 จัดจำหน่ายโดย อาร์ เอส.ฟิล์ม แอนด์ ดิสทริบิวชั่น  กำกับโดย พิสุทธิ์ แพร่แสงเอี่ยม นำแสดงโดย รัฐภูมิ โตคงทรัพย์, เกียรติศักดิ์ อุดมนาค, คุณัชญา ชัยรัตน์, อชิตะ สิกขมานา, จันทร์เพ็ญ คงประกอบ, เนาวรัตน์ ยุกตะนันท์, ศรีพรรณ ชื่นชมบูรณ์, ศิริพร อยู่ยอด และ ปฐมพงศ์ สมบัติพิบูลย์ 

ภาพยนตร์เรื่องนี้มีเพลงประกอบเป็นส่วนดำเนินเรื่องอยู่หลายตอน จึงมีการเขียนเพลงใหม่ ในการดูแลของ  “บานาน่า โบ้ต” ได้แก่เพลง “ได้มารักเธอ”, “Touch My Heart”, “เธอเป็น...แรงบันดาลใจ” และ “จัดให้”

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ไทย
หมวดหมู่:ภาพยนตร์โดยอาร์เอสฟิล์ม
โทมัส เบรซิน่า

thumb|Thomas C.Brezina
**โทมัส เบรซิน่า** () เป็นนักเขียนหนังสือนิยายและเรื่องสั้นสำหรับเด็กชาวออสเตรีย เกิดวันที่ 30 มกราคม 1963 ที่เมืองเวียนนา ประเทศออสเตรีย ผลงานที่มีชื่อเสียงของเขาได้แก่ ชุดสืบสนุกกับนักสืบทีมเสือ ซึ่งได้รับความนิยมในหมู่เด็กๆอย่างมาก

## ประวัติ

โทมัส เบรซิน่า เกิดเมื่อวันที่ 30 มกราคม 1963 ที่เมืองเวียนนา ประเทศออสเตรีย เขาเป็นนักเขียนหนังสือสำหรับเด็กและเยาวชนที่โด่งดังและประสบความสำเร็จอย่างมาก ในช่วงเวลาไม่กี่ปีนับตั้งแต่ปี 1990 เขาสร้างสรรค์ผลงานออกมามากกว่า 150 เรื่อง และเป็นที่รู้จักไปทั่วโลก ผลงานของเขาขายได้มากกว่า 20 ล้านเล่ม และได้รับการแปลมาแล้ว 32 ภาษา โทมัส เบรซิน่าจึงกลายเป็นขวัญใจของเด็กทั่วโลก คติประจำใจของเขาคือ "การอ่านไม่ใช่อ่านเพื่อความบันเทิงเท่านั้น แต่ต้องเป็นการผจญภัยด้วย" ผลงานของเขาได้ถูกนำไปทำเป็นภาพยนตร์และละครโทรทัศน์มาแล้วหลายเรื่อง อีกทั้งยังถูกนำไปสร้างเป็นละครเวที และบทละครวิทยุ นอกจากผลงานต่าง ๆ ที่กล่าวมาแล้ว เขายังเขียนหนังสือสารคดีสำหรับเด็กอีกด้วย

## ผลงาน

* ตะลุยเกาะภูเขาไฟ : เล่ม 1 ตอน สืบสนุกกับนักสืบทีมเสือ
* ผจญภัยในถ้ำน้ำแข็ง : เล่ม 2 ตอน สืบสนุกกับนักสืบทีมเสือ
* ค้างคาวผีในสวนสนุก : เล่ม 3 ตอน สืบสนุกกับนักสืบทีมเสือ
* แกะรอยบารอนเอกซ์ : เล่ม 4 ตอน สืบสนุกกับนักสืบทีมเสือ
* โบสถ์ฟ้าคำราม : เล่ม 1 ชุด คดีลึกลับกับนักสืบทีมเสือ
* คอกม้าผีสิง : เล่ม 2 ชุด คดีลึกลับกับนักสืบทีมเสือ
* แผนร้ายด็อกเตอร์กิ๊ฟ : เล่ม 1 ตอน คดีเด็ดกับนักสืบทีมเสือ
* กู้วิกฤตเกาะอสรพิษ : เล่ม 2 ตอน คดีเด็ดกับนักสืบทีมเสือ
* เสียงหวีดจากบ้านผีสิง : เล่ม 3 ตอน คดีเด็ดกับนักสืบทีมเสือ
* ศึกชิงดาบ : เล่ม 1 ชุด อัศวินดาบมังกร
* คำสาปของผู้วิเศษตาบอด : เล่ม 2 ชุด อัศวินดาบมังกร
* การโจมตีของอัศวินหิน : เล่ม 3 ชุด อัศวินดาบมังกร
* ปราการไฟนรก : เล่ม 4 ชุด อัศวินดาบมังกร
* นักสู้ร่างน้ำแข็ง : เล่ม 5 ชุด อัศวินดาบมังกร
* นักรบบนภูเขาปีศาจ : เล่ม 6 ชุด อัศวินดาบมังกร
* อันตรายในหมู่โจร : เล่ม 4 ตอน คดีเด็ดกับนักสืบทีมเสือ
* โจรกรรมโลมา : เล่ม 5 ตอน สืบสนุกกับนักสืบทีมเสือ
* วันศุกร์สุดสยอง : เล่ม 2 ชุด ปีศาจเพื่อนรัก
* 13 ชั่วโมงในบ้านผีสิง : เล่ม 1 ชุด ชมรมสยองขวัญ
* ความลับเครื่องบินปีศาจ : เล่ม 3 ชุด คดีลึกลับกับนักสืบทีมเสือ
* หุ่นยนต์อัศวิน : เล่ม 4 ชุด คดีลึกลับกับนักสืบทีมเสือ
* ถอดรหัสลับดาวินชี
* ตามรอยมัมมี่ : เล่ม 7 ตอน สืบสนุกกับนักสืบทีมเสือ
* แกะรอยทีเร็กซ์ : เล่ม 8 ตอน สืบสนุกกับนักสืบทีมเสือ
* ผจญมนุษย์ยุคหิน : เล่ม 5 ตอน คดีเด็ดกับนักสืบทีมเสือ
* ชายหาดโครงกระดูก : เล่ม 5 ชุด คดีลึกลับกับนักสืบทีมเสือ
* ขุมทรัพย์ฟาโรห์ : เล่ม 6 ชุด คดีลึกลับกับนักสืบทีมเสือ
* ลักพาตัวใต้น้ำ : เล่ม 10 ตอน สืบสนุกกับนักสืบทีมเสือ
* ปริศนามนุษย์ต่างดาว : เล่ม 9 ตอน สืบสนุกกับนักสืบทีมเสือ

หมวดหมู่:บุคคลที่เกิดในปี พ.ศ. 2506
หมวดหมู่:นักเขียนชาวออสเตรีย
หมวดหมู่:บุคคลที่ยังมีชีวิตอยู่
หมวดหมู่:บุคคลจากเวียนนา
ชดช้อย โสภณพนิช

คุณหญิง**ชดช้อย โสภณพนิช** (เกิด 7 มกราคม พ.ศ. 2487) อดีตสมาชิกวุฒิสภากรุงเทพมหานคร และอดีตผู้อำนวยการสถาบันอุทยานการเรียนรู้ (ทีเค พาร์ก)

## ประวัติ
คุณหญิงชดช้อย เกิดเมื่อวันที่ 7 มกราคม พ.ศ. 2487 เป็นบุตรีของชิน โสภณพนิช ผู้ก่อตั้งธนาคารกรุงเทพ กับบุญศรี โสภณพนิช ภรรยาคนที่สอง มีพี่ชายร่วมมารดาคือ โชติ โสภณพนิช สามีของคุณหญิงกัลยา โสภณพนิช และเป็นน้องสาวต่างมารดาของชาตรี โสภณพนิช จบปริญญาตรีสาขาเศรษฐศาสตร์ จากมหาวิทยาลัยแห่งซิดนีย์ ประเทศออสเตรเลีย สมรสและหย่ากับนายแพทย์ จอน ยังพิชิต สูตินรีแพทย์ โรงพยาบาลบำรุงราษฎร์ ผู้เชี่ยวชาญการแพทย์แบบทางเลือกด้วยสเต็มเซลล์ มีบุตร-ธิดา ชื่อ ชยุส, ฆฤต (ยังพิชิต), เจษฎา และดลิน

คุณหญิงชดช้อยเป็นที่รู้จักกันดีในฐานะประธานที่ปรึกษาสมาคมสร้างสรรค์ไทย ที่มีผลงานรณรงค์การรักษาความสะอาดในโครงการ "ตาวิเศษ" ตั้งแต่ พ.ศ. 2527 

## กีฬาไพ่บริดจ์
คุณหญิงชดช้อย ยังเป็นนักเล่นไพ่บริดจ์ที่ได้รับการฝึกสอนโดยพิศวง คุณะดิลก ครั้นเมื่อผู้ฝึกสอนได้เห็นแววจึงชวนให้เข้าแข่งขันในรายการต่าง ๆ โดยคุณหญิงชดช้อยสามารถคว้าแชมป์ทีมผสมอาเซียน และรองแชมป์เอเชียแปซิฟิก ตลอดจนดำรงตำแหน่งฐานะนายกสมาพันธ์บริดจ์ภาคพื้นเอเชียแปซิฟิกมาแล้วกว่า 16 ปี คุณหญิงชดช้อยยังเป็นนักกีฬาทีมชาติไทยเข้าแข่งขันกีฬาไพ่บริดจ์ในซีเกมส์ 2011 ที่ประเทศประเทศอินโดนีเซีย โดยคุณหญิงชดช้อยเป็นผู้ชนะรางวัลเหรียญทองในประเภททีมผสม และในเวลาต่อมายังได้รับเหรียญเงิน ประเภททีมผสม ในการแข่งขันกีฬาเอเชียนเกมส์ 2018 ที่กรุงจาการ์ตา  และเมืองปาเล็มบัง ประเทศอินโดนีเซียอีกด้วย โดยสร้างปรากฏการณ์เป็นนักกีฬาทีมชาติไทยที่ได้เหรียญเอเชียนเกมส์ที่อายุมากที่สุด คือ 74 ปี 1 เดือน 26 วัน

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายแต้จิ๋ว
หมวดหมู่:สกุลโสภณพนิช
หมวดหมู่:คุณหญิง
หมวดหมู่:นักธุรกิจชาวไทยเชื้อสายจีน
หมวดหมู่:สมาชิกวุฒิสภากรุงเทพมหานคร
หมวดหมู่:นักกีฬาชาวไทย
หมวดหมู่:นักเล่นไพ่บริดจ์
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:บุคคลจากเขตพระนคร
กรีน

**กรีน** อาจหมายถึง
* กรีนคอมแพกต์ วัสดุชนิดหนึ่ง
* กรีน (รัฐโอไฮโอ) เมืองในรัฐโอไฮโอ ประชากรประมาณ 20,000 คน
* กรีน (รัฐแคนซัส) เมืองในรัฐแคนซัส ประชากรประมาณ 150 คน
ศุลี มหาสันทนะ

เรืออากาศโท **ศุลี มหาสันทนะ** (19 มีนาคม พ.ศ. 2462 - 22 สิงหาคม พ.ศ. 2551) อดีตรัฐมนตรีประจำสำนักนายกรัฐมนตรีในรัฐบาลพลเอกเปรม ติณสูลานนท์ เป็นผู้กำกับนโยบายด้านพลังงานและน้ำมันเชื้อเพลิง ตลอดอายุรัฐบาลพลเอกเปรม ระหว่าง พ.ศ. 2524 - 2531 และเป็นผู้ก่อตั้งบริษัทน้ำมัน บางจากปิโตรเลียม

## ประวัติ
ศุลี มหาสันทนะ เป็นบุตรของพระศรีปริญญา (ล้วน มหาสันทนะ) กับนางระฤก ศรีปริญญา จบชั้นมัธยมจากโรงเรียนสวนกุหลาบวิทยาลัย และจบวิศวกรรมเครื่องกล จากคณะวิศวกรรมศาสตร์ จุฬาลงกรณ์มหาวิทยาลัย 

หลังเรียนจบได้รับราชการกรมช่างทหารอากาศเป็นเวลา 6 ปี  จากนั้นจึงลาออกจากราชการไปทำงานบริษัทน้ำมันเอสโซ่ ในตำแหน่งวิศวกรปฏิบัติการ จนได้รับตำแหน่งสูงสุดเป็นกรรมการบริษัทและผู้จัดการขายทั่วไป หลังจากทำงานเป็นเวลา 20 ปี ได้ลาออกไปทำงานกับบริษัทปูนซีเมนต์นครหลวงเป็นเวลา 13 ปี ตำแหน่งสูงสุดเป็นกรรมการอำนวยการและผู้จัดการทั่วไป  และได้รับการชักชวนจากพลเอกเปรม ติณสูลานนท์ ให้ดำรงตำแหน่งรัฐมนตรีประจำสำนักนายกรัฐมนตรี เมื่อ พ.ศ. 2524 ถึงปี พ.ศ. 2531 (3 คณะรัฐมนตรี) เป็นประธานอนุกรรมการนโยบายปิโตรเลียม ทำหน้าที่พิจารณาและกลั่นกรองนโยบายเกี่ยวกับปิโตรเลียม เพื่อเสนอกรรมการนโยบายพลังงานแห่งชาติ ที่มีนายกรัฐมนตรีเป็นประธาน

ตลอดเวลา 8 ปีที่ดูแลนโยบายพลังงาน เรืออากาศโทศุลี เป็นผู้วางแนวนโยบายราคาน้ำมันเสรี นโยบายพัฒนาแหล่งพลังงานในประเทศ ทั้งแหล่งแก๊สธรรมชาติและน้ำมันดิบ ปรับปรุงการจัดเก็บเงินกองทุนน้ำมัน  และเป็นผู้ผลักดันให้แยกโรงกลั่นน้ำมันบางจาก ซึ่งอยู่ในสังกัดกรมการพลังงานทหาร ภายใต้การดูแลของการปิโตรเลียมแห่งประเทศไทย (ปตท.) ซึ่งเดิมมีการบริหารแบบราชการ ให้มีรูปแบบการบริหารแบบเอกชน เพื่อให้มีประสิทธิภาพสูงสุด โดยแยกออกมาเป็น บริษัท บางจากปิโตรเลียม เมื่อ พ.ศ. 2528 

นอกจากตำแหน่งรัฐมนตรีประจำสำนักนายกรัฐมนตรี เรืออากาศโทศุลี ยังดำรงตำแหน่ง สมาชิกสภานิติบัญญัติแห่งชาติ, วุฒิสมาชิก, ประธานกรรมการทุนธนชาตคนที่ 2,ผู้ก่อตั้งและกรรมการทีไอจีเอ,กรรมาธิการในสหภาพรัฐสภาอาเซียน และกรรมการสำนักงานทรัพย์สินส่วนพระมหากษัตริย์

เรืออากาศโทศุลี ถึงแก่อนิจกรรมด้วยโรคมะเร็งปอด เมื่อวันที่ 22 สิงหาคม พ.ศ. 2551 ด้วยวัย 89 ปี พระราชทานเพลิงศพเมื่อวันที่ 30 พฤศจิกายน พ.ศ. 2551 ณ เมรุหลวงหน้าพลับพลาอิศริยาภรณ์ วัดเทพศิรินทราวาส 

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:วิศวกรชาวไทย
หมวดหมู่:ทหารอากาศชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:เสียชีวิตจากมะเร็งปอด
ถีรวิทย์ เสริงกลาง

**ถีรวิทย์ เสริงกลาง** (เกิด 18 ตุลาคม 2537) เป็นนักฟุตบอลทีมชาติไทย

## ประวัติ
ถีรวิทย์ เกิดเมื่อวันที่ 18 ตุลาคม พ.ศ. 2537 ที่ตำบลโพธาราม อำเภอโพธาราม จังหวัดราชบุรี เริ่มศึกษาในระดับชั้นประถมที่โรงเรียนวัดไทรอารีรักษ์ ราชบุรีจากนั้นจึงศึกษาต่อชั้นมัธยมศึกษาปีที่ 1 ที่โรงเรียนโพธาวัฒนาเสนีและเริ่มเล่นฟุตบอลในตำแหน่งกองหลัง และติดทีมชาติชุดอายุไม่เกิน 17 ปี ไปแข่งชิงแชมป์โลกที่ประเทศญี่ปุ่น จากนั้นก็ได้เป็นหนึ่งในทีมนักเรียนไทยชุดแชมป์นักเรียนเอเซียที่ อินโดนีเซียพร้อมรางวัลกองหลังยอดเยี่ยมประจำทัวนาเมนต์ และได้แชมป์ฟุตบอลนักเรียน รุ่น 18 ปี ประเภท ข. กับโรงเรียนโพธาวัฒนาเสนี

ถีรวิทย์ เสริงกลาง เล่นในระดับสโมสรครั้งแรกเมื่อได้เข้าร่วมทีมราชบุรีลงแข่งถ้วย ข ปี 2549 โดยเป็นกองหลังตัวสำรอง  ต่อมาได้ลงเล่นเป็นตัวจริงและช่วยให้ทีมคว้าแชมป์และได้สิทธิเลื่อนชั้นเมื่อจบฤดูกาล จากนั้นเมื่อราชบุรีคว้าแชมป์ถ้วย ขและได้เลื่อนขึ้นมาเล่นดิวิชั่น 2 

ในระดับชาตินั้นปัจจุบัน ถีรวิทย์ เสริงกลาง เล่นให้ทีมชาติไทยชุดอายุไม่เกิน 19 ปี

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดราชบุรี
หมวดหมู่:บุคคลจากอำเภอโพธาราม
หมวดหมู่:บุคคลจากโรงเรียนโพธาวัฒนาเสนี
รัฐมนตรีว่าการกระทรวงพัฒนาการแห่งชาติของไทย

**รายนามรัฐมนตรีว่าการ[[กระทรวงพัฒนาการแห่งชาติ (ประเทศไทย)|กระทรวงพัฒนาการแห่งชาติ]]** ตั้งแต่การก่อตั้ง จนถึงก่อนการยุบเลิกกระทรวง

## รายนามรัฐมนตรี

## รายนามรัฐมนตรีช่วย

## อ้างอิง
* ลำดับความเป็นมาของคณะรัฐมนตรีไทย  จากเว็บไซต์สำนักเลขาธิการคณะรัฐมนตรี 

พัฒนาการแห่งชาติ
คลีเมนไทน์

**ส้มคลีเมนไทน์** เป็นส้มในตระกูลส้มแมนดาริน (Citrus reticulata) มีการค้นพบในประเทศแอลจีเรียเป็นครั้งแรก และมีลักษณะพิเศษตรงที่ไม่มีเมล็ด
thumb|right|250px

## ประวัติ
ส้มคลีเมนไทน์ ตั้งชื่อเรียกในปี ค.ศ. 1902 ซึ่งมีลักษณะผลเป็นทรงกลมแบนขนาดปานกลาง ผิวมีสีส้มเข้ม เปลือกนิ่มและมันเงา สามารถแยกกลีบออกมาได้ง่ายเป็นแปดหรือสิบสี่กลีบ เป็นส้มที่ปอกเปลือกง่ายเหมือนส้มจีนแต่ไม่มีเมล็ด แม้ว่าส้มคลีเมนไทน์เป็นที่รู้จักกันดีว่าเป็นส้มที่ไม่มีเมล็ดแต่บางครั้งก็พบว่ามีเมล็ดบ้าง มีเรื่องเล่าสืบต่อกันมาว่าส้มคลีเมนไทน์นั้นเป็นผลพวงของการผสมข้ามสายพันธุ์ของส้ม ถูกค้นพบโดยบาทหลวงเคลมอง โครดิเย ภายในสวนบริเวณโรงเลี้ยงเด็กกำพร้าที่เมืองมิซเซอร์จหิน ประเทศแอลจีเรีย แต่กระนั้นก็มีคำกล่าวอ้างว่าแท้จริงแล้วส้มคลีเมนไทน์มีต้นกำเนิดจากประเทศจีนมานานก่อนหน้านี้มาก

ส้มคลีเมนไทน์ไม่ได้ถูกแบ่งแยกเรียกเป็นส้มอีกประเภทหนึ่งเสมอไป ในประเทศเยอรมนีเรียกส้มชนิดนี้ว่าส้มแมนดาริน ถึงกระนั้นคลีเมนไทน์ก็ไม่น่าจะนับรวมกับส้มประเภทเซตซึมะได้ และบางครั้งส้มคลีเมนไทน์ก็หมายถึง ส้มท้องถิ่นของแอลจีเรีย (Algerian Tangerine) ส้มคลีเมนไทน์เพิ่งขยายสู่เกษตรกรรมเชิงพาณิชย์ในรัฐแคลิฟอร์เนีย สหรัฐอเมริกา ในปี ค.ศ. 1914 ถึงแม้ว่าก่อนหน้านี้ในปี ค.ศ. 1909 มันจะถูกนำมาปลูกก่อนแล้วที่ศูนย์ค้นคว้าพืชตระกูลซิตรัสที่มหาวิทยาลัยแคลิฟอร์เนีย ริเวอร์ไซด์ ส้มคลีเมนไทน์ปลูกกันมากที่ประเทศสเปนและประเทศโมร็อกโกและสามารถหาได้ทั่วทวีปยุโรป ตลาดสำหรับส้มคลีเมนไทน์ในสหรัฐอเมริกา เพิ่งจะเริ่มขึ้นได้ไม่นานเนื่องจากเมื่อครั้งภัยฤดูหนาวอันรุนแรงในปี ค.ศ. 1997 ได้ทำให้ผลผลิตส้มทางการเกษตรของรัฐฟลอริดา มีผลผลิตที่ตกต่ำ ราคาสูงและหายาก ทำให้ผู้คนหันมาเลือกส้มคลีเมนไทน์แทน ส้มคลีเมนไทน์ของรัฐแคลิฟอร์เนียให้ผลผลิตจากช่วงกลางเดือนพฤศจิกายนไปตลอดเดือนมกราคม เนื่องจากสามารถหารับประทานได้ในช่วงดังกล่าวทำให้ส้มคลีเมนไทน์ได้รับอีกฉายาว่าเป็น "ส้มคริสต์มาส" (Christmas Oranges) ส้มคลีเมนไทน์จะมีลักษณะพิเศษตรงที่ไม่มีเมล็ด หากจะขยายพันธุ์ต้องไปรับการผสมพันธุ์ทางเกสรโดยผึ้งกับผลไม้อื่น ซึ่งในปี ค.ศ. 2006 กลุ่มเกษตรกรส้มคลีเมนไทน์เช่น กลุ่มพาราเมาท์ ซิตรัส (Paramount Citrus) ในรัฐแคลิฟอร์เนียได้ขู่ว่าจะฟ้องร้องกลุ่มผู้เลี้ยงผึ้งด้วยสาเหตุข้างต้น ส่วนการขนส่งส้มคลีเมนไทน์มักใส่กล่องไม้หรือถุงตะข่าย
## ดูเพิ่ม
เค้กคลีเมนไทน์

หมวดหมู่:สกุลส้ม
โคฮินาตะ

**โคฮินาตะ** () เป็นนามสกุลบุคคลญี่ปุ่น สามารถหมายถึง
* โคฮินาตะ ฮายามิ - ตัวละครจากเกมและการ์ตูนเรื่อง H2O: Footprints in the Sand
* โคฮินาตะ ยูมะ - ตัวละครจากเกมและการ์ตูนเรื่อง แฮปปีเนส!
* โคฮินาตะ ยูซุ - ตัวละครจากเกมและการ์ตูนเรื่อง Da Capo II
หวีดเขมือบคน

***หวีดเขมือบคน*** () เป็นภาพยนตร์อเมริกัน-เยอรมันแนวสยองขวัญ ที่ออกฉายในปี ค.ศ. 2003 กำกับโดย ร็อบ ชมิดต์

## นักแสดง
*Eliza Dushku รับบทเป็น Jessie Burlingame
*Desmond Harrington รับบทเป็น Chris Flynn
*Emmanuelle Chriqui รับบทเป็น Carly
*Jeremy Sisto รับบทเป็น Scott
*Kevin Zegers รับบทเป็น Evan
*Lindy Booth รับบทเป็น Francine
*Yvonne Gaudry รับบทเป็น Halley
*Joel Harris  รับบทเป็นRich
*Wayne Robson รับบทเป็น Old Man
*Julian Richings รับบทเป็น Three Finger
*Gary Robbins รับบทเป็น Saw-tooth
*Ted Clark รับบทเป็น One-eye

## ดูเพิ่ม
*
*ข้อมูลภาพยนตร์เรื่อง หวีดเขมือบคน ในเว็บสยามโซน

หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์สยองขวัญ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์โดยทเวนตีธ์เซนจูรีฟอกซ์
พันธุ์ขย้ำ เขี้ยวเขมือบโลก

***พันธุ์ขย้ำ เขี้ยวเขมือบโลก*** () เป็นภาพยนตร์สยองขวัญของประเทศสหรัฐ กำกับโดยจอห์น กูเลเกอร์ อำนวยการสร้างโดยไมเคิล เลฮี, โจเอล ซอยสัน, แลร์รี แทนซ์ และแอนดรูว์ เจมสัน เขียนบทโดยมาร์คัส ดันสแตน และแพทริก เมลตัน นำแสดงโดยเอริก เดน, เจนนี เวด และบัลทาซาร์ เกตตี ภาพยนตร์มีเนื้อหาเกี่ยวกับกลุ่มคนในบาร์ในรัฐเนวาดาที่พบกับฝูงสัตว์ประหลาด ภาพยนตร์เข้าฉายในสหรัฐแบบจำกัดโรงภาพยนตร์ เมื่อวันที่ 22 กันยายน ค.ศ. 2006

## นักแสดง
* เอริก เดน แสดงเป็น ฮีโร
* เจนนี เวด แสดงเป็น ฮันนีพาย 
* บัลทาซาร์ เกตตี แสดงเป็น โบโซ

## อ้างอิง

## ดูเพิ่ม
* 
* ''Feast''  ในเมทาคริติก
* ''Feast'' ในมายสเปซ
* ''Feast'' ในสยามโซน

หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ตลกอเมริกัน
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ภาษาอังกฤษ
คาเม็กซ์

**คาเม็กซ์** () หรือ**บาลสต์ทอยส์** () เป็นสายพันธุ์โปเกมอนประเภทน้ำในแฟรนไชส์ *[[โปเกมอน]]* ของนินเทนโด และเกมฟรีก สร้างโดยเค็ง ซูงิโมริ คาเม็กซ์ปรากฏครั้งแรกในเกมโปเกมอนภาคเรด และ บลู และในภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ คาเม็กซ์เป็นร่างวิวัฒนาการสุดท้ายของเซนิกาเมะ และเป็นร่างวิวัฒนาการถัดจากคาเมล ชื่อภาษาอังกฤษของคาเม็กซ์ มาจากคำว่า "Blast" และ "Tortoise" โปเกมอนหอย เป็นร่างพัฒนาร่างสุดท้ายของเซนิกาเมะ มีรูปร่างแตกต่างจากร่างก่อนหน้าอย่างสุดโต่ง การเปลี่ยนแปลงที่ชัดเจนที่สุดคือปืนใหญ่สองกระบอกบนกระดองที่ยิงผ่านเหล็กหนา คาเม็กซ์มีลำตัวกว้างกว่าและโอ่อ่า ศีรษะเปลี่ยนไปอย่างสิ้นเชิง แขนขาอวบอ้วนและแบ่งเป็นส่วน ๆ มองเห็นกรงเล็บชัดเจน และหางสั้นและดูอ้วน ปืนใหญ่เป็นการปรับเปลี่ยนที่โดดเด่น ทำให้คาเม็กซ์ยิงปืนน้ำด้วยพลังมหาศาลและแม่นยำ น้ำจากปืนใหญ่สามารถทลายเหล็กหนาได้ ขณะที่กระสุนปืนสามารถยิงกระป๋องในระยะมากกว่า 160 ฟุตได้อย่างแม่นยำ ปืนใหญ่ยังช่วยให้คาเม็กซ์พุ่งชนด้วยความเร็วสูง แม้ว่าคาเม็กซ์จะตัวใหญ่และหนัก แต่มันสามารถเดินสองขาหรือสี่ขาได้ดี คาเม็กซ์สามารถพบได้บนชายหาดของเกาะติดกับมหาสมุทร แต่มันชอบอาศัยในบ่อหรือทะเลสาบน้ำจืดมากกว่า

;เมกาคาเม็กซ์

## อ้างอิง

## แหล่งข้อมูลอื่น
* [คาเม็กซ์ ใน bulbagarden วิกิโปเกมอน](http://bulbapedia.bulbagarden.net/wiki/Blastoise_(Pok%C3%A9mon))

หมวดหมู่:สายพันธุ์โปเกมอน
หมวดหมู่:โปเกมอนประเภทน้ำ
หมวดหมู่:โปเกมอนเริ่มต้น
หมวดหมู่:โปเกมอนที่มีวิวัฒนาการเมก้า
หมวดหมู่:สัญลักษณ์นำโชควิดีโอเกม
หมวดหมู่:ตัวละครที่เป็นเต่า
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครวิดีโอเกมที่มีความสามารถเกี่ยวกับน้ำ
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:ตัวละครที่สร้างโดยเค็ง ซูงิโมริ
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
พชร สมุทวณิช

**พชร สมุทวณิช** (เกิด 8 พฤศจิกายน พ.ศ. 2512) เป็นนักเขียนและผู้บริหารหนังสือในเครือผู้จัดการ และเว็บไซต์ผู้จัดการออนไลน์

## ประวัติ
พชร เกิดเมื่อวันที่ 8 พฤศจิกายน พ.ศ. 2512 เป็นบุตรคนโตของชัยอนันต์ สมุทวณิช และนางสุภาธร สมุทวณิช มีพี่น้องสองคนคือ พลอย จริยะเวช และนายพลาย สมุทวณิช สมรสกับนางดวงรัตน์ สมุทวณิช

พชร จบการศึกษาชั้นประถมและมัธยมต้นจากวชิราวุธวิทยาลัย จบการศึกษาปริญญาตรีจากรัฐศาสตร์ จุฬาลงกรณ์มหาวิทยาลัย จบปริญญาโทสาขาวิชารัฐศาสตร์ จาก ประเทศออสเตรเลีย

เริ่มงานครั้งแรกกับหนังสือพิมพ์ผู้จัดการรายวัน ในตำแหน่งนักข่าว เขียนบทความในหนังสือพิมพ์ผู้จัดการรายวันคอลัมน์ Generation X จนได้รับการยอมรับว่าเป็นนักเขียนวิจารณ์การเมืองรุ่นใหม่ และเขียนบทความให้กับนิตยสารหลายฉบับ เช่น GM ย้ายงานจากสายงานข่าวหนังสือพิมพ์มาบุกเบิกเว็บไซต์ผู้จัดการออนไลน์ เป็นเว็บมาสเตอร์คนแรก ทำให้เว็บผู้จัดการออนไลน์เป็นที่รู้จัก เป็นเว็บข่าวอันดับหนึ่งของไทย ต่อมาทำนิตยสาร Mars ร่วมกับจิตตนาถ ลิ้มทองกุล บุตรชายสนธิ ลิ้มทองกุล

## การดำรงตำแหน่งในปัจจุบัน
* บรรณาธิการบริหาร นิตยสาร mars 
*กรรมการบริหาร บริษัท ไทยเดย์ ดอตคอม จำกัด (หนังสือพิมพ์ผู้จัดการและ ASTV)
*เจ้าของร้านกาแฟบ้านพระอาทิตย์ ถนนพระอาทิตย์

## ผลงานหนังสือ
* คิดก่อนคลิก
* บางทีก็ใช่ บางทีก็ไม่ใช่
* เรื่องวุ่นๆ ของคนกับหมา
* 12เมืองเล็กน่าฮันนีมูน (ร่วมกับ ดร.ธรณ์ ธำรงนาวาสวัสดิ์)

หมวดหมู่:บรรณาธิการนิตยสาร
หมวดหมู่:คอลัมนิสต์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย‎
อนงค์

**อนงค์** อาจหมายถึง
* **[[หม่อมหลวงอนงค์ นิลอุบล]]** นักเคมีชาวไทย ฉายา "มารดาแห่งเอ็นจีโอเมืองไทย"
* **[[อนงค์ อัชชวัฒนา]]** นางสาวไทย พ.ศ. 2496
* **แม่อนงค์** นามปากกาหนึ่งของ มาลัย ชูพินิจ
* **[[วัดอนงคารามวรวิหาร]]** หรือ วัดอนงค์ วัดในเขตคลองสาน กรุงเทพมหานคร
* **[[อนงค์ (ภาพยนตร์ไทย)]]** ภาพยนตร์ไทยที่ออกฉายในปี 2567
หมวดหมู่:ชื่อบุคคลไทย
เค้กช็อกโกแลตเยอรมัน

**เค้กช็อกโกแลตเยอรมัน** (, เดิมชื่อว่า ) เป็นขนมที่มีส่วนประกอบจากเค้กรสช็อกโกแลตและไส้กับหน้าซึ่งทำจากนมและน้ำตาลเคี่ยวจนข้น แล้วจึงใส่มะพร้าวและถั่วพีแคน ปัจจุบันมีการสลับเปลี่ยนชนิดของถั่วและรสชาติของเนื้อเค้กเพื่อให้เกิดความหลากหลายมากขึ้น ทั้งนี้ก็ยังคงแนวความคิดด้วยการคงรูปแบบของเค้กเนื้อสอดไส้ที่มีมะพร้าวและถั่วเป็นส่วนประกอบ

## ประวัติ
ต้นกำเนิดของเค้กมีที่มาตั้งแต่ ค.ศ. 1852 เมื่อซามูเอล เจอร์มัน (Samuel German) คนทำขนมปังชาวอเมริกัน พัฒนาดาร์กช็อกโกแลตชนิดหนึ่งให้แก่บริษัทช็อกโกแลตของ Baker โดยมีการตั้งชื่อชื่อผลิตภัณฑ์ของแบรนด์เป็น *Baker's German's Sweet Chocolate* เพื่อเป็นเกียรติแก่เขา

ณ วันที่ 3 มิถุนายน ค.ศ. 1957 สูตรอาหารสำหรับ "German's Chocolate Cake" ปรากฏในฐานะ "สูตรอาหารประจำวัน" ใน *[[เดอะแดลลัสมอร์นิงนิวส์]]* เค้กนี้สร้างขึ้นโดยคุณนาย จอร์จ เคลย์ (Mrs. George Clay) ผู้รับจ้างทำงานบ้านจาก 3831 Academy Drive, แดลลัส รัฐเท็กซัส สูตรอาหารนี้ใช้ช็อคโกแลตอบที่มีการผลิตเมื่อ 105 ปีก่อน และกลายเป็นที่นิยม เจเนรัลฟูดส์ ผู้ถือครองแบรนด์ของ Baker ในเวลานั้น สังเกตเห็นสิ่งนี้และเผยแพร่สูตรเค้กไปยังหนังสือพิมพ์ฉบับอื่นในประเทศ กล่าวกันว่ายอดขายเค้กของ Baker เพิ่มขึ้นถึง 73% และตัวเค้กกลายเป็นสินค้าหลักของชาติ สิ่งพิมพ์ยุคหลังละรูปความเป็นเจ้าของ (German's) ทำให้เกิดอัตลักษณ์ "German Chocolate Cake" และให้ความประทับใจแบบผิด ๆ ว่ามีต้นกำเนิดจากประเทศเยอรมนี อย่างไรก็ตาม มีเค้กช็อกโกแลตสูตรดั้งเดิมจากประเทศเยอรมนี เช่น มีเค้กสูตรดั้งเดิมที่ชนะการแข่งขันเค้กช็อกโกแลตกับเชอร์รี่ในท้องถิ่นที่สืบถึง ค.ศ. 1909 ในพื้นที่ทะเลสาบคอนสตันซ์

## อ่านเพิ่ม
* 

## อ้างอิง
ฟรุตเค้ก

thumb|260px|ฟรุตเค้ก
**ฟรุตเค้ก** เป็นเค้กเนยสดที่ประกอบไปด้วยผลไม้แห้ง ถั่วจำพวกนัท และเครื่องเทศเป็นหลัก บางสูตรจะมีส่วนผสมของเหล้าเพื่อเพิ่มความหอมและความอบอุ่นให้ร่างกาย เนื่องจากนิยมแจกและบริโภคกันเพื่อเฉลิมฉลองเทศกาลคริสต์มาสหรือปีใหม่ ซึ่งเป็นช่วงฤดูหนาวของประเทศแถบยุโรปและ สหรัฐอเมริกา ในอังกฤษยังนิยมใช้เป็นเค้กแต่งงานเพราะเป็นเค้กที่มีลักษณะเนื้อแน่น อยู่ตัวดี จึงทนน้ำหนักได้มาก อีกทั้งยังเก็บได้นานที่อุณหภูมิห้อง เมื่อมีส่วนประกอบของเหล้าเมื่อเก็บไว้ที่ช่องแช่แข็งจึงยืดอายุขนมได้นานเป็นปี

## ประวัติ

## อ้างอิง

หมวดหมู่:เค้ก
ประกาศ วัชราภรณ์

**ประกาศ วัชราภรณ์** (เกิด 9 มีนาคม พ.ศ. 2464) เป็นนักหนังสือพิมพ์ นักเขียนสารคดี เคยเป็นอุปนายกสมาคมนักหนังสือพิมพ์ และเป็นพิธีกรรายการโทรทัศน์ ในช่วง พ.ศ. 2502 – 2513

ประกาศ วัชราภรณ์ เกิดที่อำเภอบ้านดอน จังหวัดสุราษฎร์ธานี จบชั้นมัธยมจากโรงเรียนประจำจังหวัดสุราษฎร์ธานี และมาเรียนครูต่อที่โรงเรียนฝึกหัดครูประถมพระนคร วังจันทรเกษม และศึกษาต่อที่มหาวิทยาลัยธรรมศาสตร์ สำเร็จปริญญาตรีเศรษฐศาสตร์ และศึกษาต่อด้านหนังสือพิมพ์ที่ประเทศอังกฤษ

ประกาศ วัชราภรณ์ ทำงานเป็นนักเขียนสารคดีตีพิมพ์ในหนังสือพิมพ์ และเป็นหนึ่งในผู้ร่วมก่อตั้งสมาคมนักหนังสือพิมพ์แห่งประเทศไทย  เคยดำรงตำแหน่งอุปนายกสมาคม และมีผลงานเขียนหนังสือรวบรวมประวัตินักเขียน นักประพันธ์ และนักหนังสือพิมพ์ชาวไทย จำนวนหลายเล่ม รวมถึงเป็นผู้ริเริ่มจัดรายการโทรทัศน์ ชื่อ "วงวรรณกรรม" มีเนื้อหาเกี่ยวกับนักเขียน นักประพันธ์ชาวไทย ออกอากาศทางช่อง 5 เมื่อ พ.ศ. 2503 และทางช่อง 3 เมื่อ พ.ศ. 2512 ร่วมกับประยูร จรรยาวงศ์ และสุภัทร สวัสดิรักษ์  และจัดรายการวิทยุชื่อ "วงการหนังสือ" ทางสถานีวิทยุทหารอากาศ 

ประกาศ วัชราภรณ์ ได้รับการประกาศเกียรติคุณจากสำนักช่างวรรณกรรม โดยสุชาติ สวัสดิ์ศรี ให้เป็นนักเขียนรางวัลช่อการะเกดเกียรติยศ ประจำปี พ.ศ. 2551

## อ้างอิง

* 

* ประกาศ วัชราภรณ์ นักเขียนช่อการะเกดเกียรติยศ 2551

หมวดหมู่:นักเขียนสารคดีชาวไทย
หมวดหมู่:นักเขียนจากจังหวัดสุราษฎร์ธานี
หมวดหมู่:นักหนังสือพิมพ์ชาวไทย
หมวดหมู่:ครูชาวไทย
หมวดหมู่:ชาวไทยที่มีอายุเกิน 100 ปี
หมวดหมู่:รางวัลช่อการะเกด
หมวดหมู่:บุคคลจากอำเภอเมืองสุราษฎร์ธานี
หมวดหมู่:บุคคลจากโรงเรียนสุราษฎร์ธานี
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยราชภัฏพระนคร
วิหค เทียมกำแหง

**วิหค เทียมกำแหง** เป็นนักมวยไทยชื่อดังที่มีชื่อเสียงทางด้านการไหว้ครูสวยงาม วิหคเป็นบุตรของนายไพ นางน้อย ตั้งสัตยา เริ่มหัดชกมวยไทยกับหมื่นชงัดเชิงชก โดยหัดทั้งศิลปะมวยไทยแบบโบราณที่ยังไม่ได้นำเอาการเต้นฟุตเวิร์กแบบมวยสากลมาใช้ และการรำมวยไหว้ครูซึ่งสร้างชื่อเสียงให้เขามาก เมื่อเขาขึ้นชกที่ต่างจังหวัด จะจัดให้เขาชกวันหนึ่ง รำวันหนึ่งเป็นประจำ	

วิหคขึ้นเปรียบมวยครั้งแรกเมื่อ พ.ศ. 2482 ในงานวัดที่อำเภอโนนไทย คู่ชกในวันนั้นเป็นครูมวยชื่อครูชุ่ม เลือดโนนไทย วิหคสู้เต็มที่ ผลปรากฏว่าเสมอกัน วิหคได้ตระเวนเปรียบมวยไปทั่วจังหวัดนครราชสีมา จนกระทั่งเทียมหลี กรองกาญจน์ คหบดีเจ้าของค่ายเทียมกำแหง จนเขาเข้ามาอยู่ในสังกัด ตั้งแต่นั้นมาเขาจึงใช้ชื่อว่าวิหค เทียมกำแหง เมื่อวิหคมีชื่อเสียงในต่างจังหวัดจนหาตัวจับยาก เทียมหลีจึงส่งเขามาชกในกรุงเทพฯ ในยุคนั้นยังไม่มีการสร้างเวทีราชดำเนิน  เขาขึ้นชกครั้งแรกที่โรงละครศรีอยุธยา ชนะน็อค อินทร์ สังขวิฑูร ยก 3 และขึ้นชกกับนักมวยมีชื่ออีกหลายคน เช่น สหะ สิงหเดช ที่ชกกันอีกถึงสามครั้ง 

เมื่อสงครามโลกครั้งที่สองสิ้นสุดลง วิหคไปเปรียบมวยที่ภาคเหนือ ชนะคู่ชกหลายคน เช่น วิม ชัยสงัด เชาว์ ชัยสงัด เสมา เมืองราช แล้วจึงลงมาชกกรุงเทพฯอีกครั้ง ช่วงนั้น เวทีราชดำเนินสร้างเสร็จแล้ว เขาขึ้นชกอีกหลายครั้ง เช่น ชนะคะแนน ลพ สุวมิตร ขึ้นชกชิงเสื้อสามารถ เข้าถึงรอบชิงแต่แพ้คะแนน วีระศักดิ์ เมืองสุรินทร์ แบบค้านสายตา การขึ้นชกที่กรุงเทพฯนี้เป็นช่วงท้ายของชีวิตการชกมวยของวิหคแล้วเพราะร่างกายไม่สมบูรณ์เหมือนเมื่อก่อน ช่วงหลังเขาแพ้แตก จำเริญ ทรงกิตรัตน์ ชิงแชมป์มวยไทยรุ่นเฟเธอร์เวทของเวทีราชดำเนินก็แพ้แตก สวง ใจมีบุญอีก เมื่อชกแก้มือชนะสวงได้แล้ว วิหคก็แขวนนวมไปเมื่อ พ.ศ. 2491 

เมื่อเลิกมวยแล้ว วิหคเข้าทำงานเป็นช่างที่โรงงานประณีตอุตสาหกรรม ส่วนชีวิตครอบครัวแต่งงานกับยุพิน สุชาติมีบุตร 4 คน เมื่ออายุ 58 -59 ปี วิหคเข้าอุปสมบทเป็นพระที่วัดคลองเตยนอก บวชอยู่ 12 ปี เมื่อสังขารอ่อนแอลงจึงลาสิกขา มาเป็นเทรนเนอร์ใหญ่อยู่ที่ค่ายส.เพลินจิต

## อ้างอิง
* สมพงษ์ แจ้งเร็ว. วิหค เทียมกำแหง “พญาปักษาร้ายจากโคราช” . ศิลปวัฒนธรรม. กุมภาพันธ์ 2536 หน้า 112 – 117

หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดนครราชสีมา
หมวดหมู่:อดีตภิกษุ
ไฮโพโทรคอยด์

thumb|200px|ไฮโพโทรคอยด์ (เส้นสีแดง) เมื่อ ''d'' < ''r''
thumb|200px|ไฮโพโทรคอยด์ (เส้นสีแดง) เมื่อ ''d'' > ''r''
**ไฮโพโทรคอยด์** () คือเส้นโค้งชนิดหนึ่ง สร้างขึ้นจากจุดจุดหนึ่งบนรูปวงกลม ซึ่งอาจอยู่บนเส้นรอบวง ข้างในวง หรือข้างนอกวงก็ได้ แล้วกลิ้งรูปวงกลมพร้อมกับจุดนั้นไปตามขอบ *ด้านใน* ของรูปวงกลมอีกรูปหนึ่งซึ่งอยู่กับที่ จากรอยเคลื่อนที่ของจุดนั้นจะทำให้ได้เส้นโค้งคล้ายรูปดาว รูปวงรี ดอกไม้ หรือขดสปริงหันออก ไฮโพโทรคอยด์จัดว่าเป็นรูเลตต์ชนิดหนึ่ง

## สมการ
ไฮโพโทรคอยด์ซึ่งสร้างขึ้นโดยรูปวงกลมรัศมี *r* หน่วย โดยจุดอ้างอิงอยู่ห่างจากจุดศูนย์กลางเท่ากับ *d* หน่วย ที่กลิ้งรอบรูปวงกลมรัศมี *R* หน่วย มีสมการอิงตัวแปรเสริมดังนี้
:x (\theta) = (R - r) \cos\theta + d\cos\left ({R - r \over r}\theta\right) 
:y (\theta) = (R - r) \sin\theta - d\sin\left ({R - r \over r}\theta\right) 

กรณีพิเศษของไฮโพโทรคอยด์คือ
* เมื่อ *d* = *r* จะได้เส้นโค้งไฮโพไซคลอยด์ (epicycloid)
* เมื่อ *R* = 2*r* จะได้รูปวงรี

## การนำไปใช้
ของเล่นที่ชื่อว่าสไปโรกราฟ (Spyrograph) สามารถวาดรูปเอพิโทรคอยด์และไฮโพโทรคอยด์

## อ้างอิง

* 

## ดูเพิ่ม
* โทรคอยด์ (trochoid)
* เอพิโทรคอยด์ (epitrochoid)
* ไซคลอยด์ (cycloid)
* เอพิไซคลอยด์ (epicycloid)
* ไฮโพไซคลอยด์ (hypocycloid)

## แหล่งข้อมูลอื่น
* 
* http://xahlee.org/SpecialPlaneCurves_dir/Hypotrochoid_dir/hypotrochoid.html

หมวดหมู่:บทความเกี่ยวกับ เรขาคณิต ที่ยังไม่สมบูรณ์
หมวดหมู่:เส้นโค้ง
เส้นโค้ง

thumb|เส้นโค้งเปิด
thumb|เส้นโค้งปิด
**เส้นโค้ง** () หมายถึงจุดทุกจุดที่ต่อเนื่องกันเป็นเส้นโดยไม่มีการขาดตอน เป็นวัตถุหนึ่งมิติ มีรูปร่างอย่างไรก็ได้ บางชนิดอาจนำเสนอได้ในรูปแบบของฟังก์ชันทางคณิตศาสตร์หรือกราฟของฟังก์ชัน ซึ่งอยู่บนระนาบสองมิติหรือไม่ก็ได้ เส้นโค้งแบ่งได้เป็นสองประเภท ได้แก่ **เส้นโค้งเปิด** คือเส้นโค้งที่ไม่มีจุดจบหรือไม่บรรจบกัน เช่น คลื่นรูปไซน์ พาราโบลา และ **เส้นโค้งปิด** คือเส้นโค้งที่บรรจบกันเป็นรูปปิดหรือลากทับรอยเดิมเป็นวงวน เช่น รูปวงกลม ไฮโพโทรคอยด์ ชนิดของเส้นโค้งจำนวนมากมีการศึกษาในเรขาคณิต

ทุกวันนี้เราให้ความหมายว่า "เส้นตรง" ไม่ได้เป็นเส้นโค้ง แต่ในทางคณิตศาสตร์ ทั้งเส้นตรงและส่วนของเส้นตรงก็คือเส้นโค้งที่ไม่มีความโค้งนั่นเอง สำหรับส่วนโค้งอาจเรียกได้ว่าเป็น "ส่วนของเส้นโค้ง" หมายถึงส่วนหนึ่งของเส้นโค้งที่สามารถหาอนุพันธ์ได้


หมวดหมู่:เรขาคณิต
หมวดหมู่:ทอพอโลยี
ชาลี

**ชาลี** สามารถหมายถึง
;ชื่อบุคคล
* ชาลี อินทรวิจิตร ศิลปินอาวุโสและนักประพันธ์เพลงอาวุโส
* ชาลี ไตรรัตน์ นักแสดงภาพยนตร์ชาวไทย
* ชาลี เอี่ยมกระสินธุ์ นักประพันธ์นวนิยายอาวุโส
* ชาลี ในภาพยนตร์เรื่อง ชูชก กัณหา ชาลี
* ชาลีบัน ตัวละครตัวหนึ่งใน เมทัลฮีโร
;อื่นๆ
* ชูชก กัณหา ชาลี ภาพยนตร์ไทยที่เล่าถึงพระโพธิสัตว์ซึ่งเสวยพระชาติสุดท้ายในทศชาติ
ภาษาแอราเมอิกไบเบิล

**ภาษาแอราเมอิกไบเบิล** (Biblical Aramaic) เป็นรูปแบบของภาษาแอราเมอิกที่พบในหนังสือของดาเนียล เอซรา และบางแห่งไบเบิลฉบัลภาษาฮีบรู

## ภาษาแอราเมอิกและภาษาฮีบรู

ภาษาฮีบรูเป็นภาษาหลักของไบเบิลฉบับภาษาฮีบรู ภาษาแอราเมอิกเป็นภาษาที่พบเพียงสิบบทจากทั้งฉบับ ภาษาแอราเมอิกไบเบิลมีความใกล้เคียงกับภาษาฮีบรู แม้ว่าจะมีลักษณะคล้ายภาษาสเปนและภาษาโปรตุเกสบ้างเล็กน้อย และเขียนด้วยอักษรชนิดเดียวกัน 
### ความเหมือน
* ใช้อักษรทรงเหลี่ยม
* ระบบกริยามาจากรากศัพท์พยัญชนะสามตัว 
* การทำงานที่คล้ายกันของระบบกริยาสันธาน 
* คำนามมีสามสถานะ คือสัมบูรณ์ โครงสร้างและเน้นหนัก 
### ความต่าง
* ภาษาแอราเมอิกเติมคำนำหน้าที่ตอนท้ายของหน่วย 
* He และ alef เป็นคำนำหน้านามที่เปลี่ยนได้.
* ภาษาแอราเมอิกใช้อักษรที่ต่างกันสำหรับเสียงเดียวกัน 
* ภาษาแอราเมอิกไม่มีระบบการเลื่อนเสียงสระแบบคานาอันไนต์จากa เป็น o.
* dalet ที่ทำหน้าที่เป็นบุพบทเป็นสันธานด้วย และมักใช้แทนที่โครงสร้างของการแสดงความเป็นเจ้าของ 
### สัทวิทยา

## ประวัติ

ในระหว่างช่วง 257 ปีก่อนพุทธศักราช ภาษาแอราเมอิกเป็นภาษากลางในตะวันออกใกล้ ก่อนยุคนี้เคยเป็นภาษาประจำชาติของนครรัฐอรามาเนียน ในช่วง 158 ปีก่อนพุทธศักราช กษัตริย์เฮเซกิอาห์แห่งยูดาห์เจรจากับกษัตริย์เซนนาเซริบแห่งอัสซีเรียในระหว่างการล้อมกรุงเยรูซาเลม ทูตของกษัตริย์เฮเซกิอาห์ใช้ภาษาแอราเมอิก ต่อมาภาษาแอราเมอิกกลายเป็นภาษากลางในระดับนานาชาติ ไม่ใช่ระดับประชาชนทั่วไป ใน 43 ปีก่อนพุทธศักราช กษัตริย์เนบูคัดเนซาร์ที่สองแห่งบาบิโลนทำลายกรุงเยรูซาเล็มและอพยพชาวยิวจำนวนมากไปทางตะวันออก ภาษาแอราเมอิกเป็นภาษาที่จำเป็นสำหรับผู้อพยพ หลังจากจักรพรรดิแห่งเปอร์เซียเข้ายึดครองกรุงบาบิโลน ภาษาแอราเมอิกกลายเป็นภาษาทางวัฒนธรรมและการเรียนรู้ของชาวยิวด้วย กษัตริย์ดาริอุสที่ 1 ประกาศให้ภาษาแอราเมอิกเป็นภาษาราชการสำหรับซีกตะวันตกของจักรวรรดิเมื่อ พ.ศ. 43 ภาษาแอราเมอิกจักรวรรดินี้เป็นพื้นฐานของภาษาแอราเมอิกไบเบิล

## การปรากฏของภาษาแอราเมอิกในไบเบิลภาษาฮีบรู

* เอซรา 4:8–6:18 และ 7:12–26 — การอ้างถึงเอกสารในยุค พ.ศ. 43 เกี่ยวกับการสร้างวิหารแห่งเยรูซาเล็ม  
* ดาเนียล 2:4b–7:28 — เรื่องเล่าห้าเรื่องเกี่ยวกับดาเนียล 
* เยเรมิอาห์ 10:11 — ประโยคเดียวในตอนกลางของเนื้อหาภาษาฮีบรูเกี่ยวกับการเคารพบูชา 
* เจเนซิส 31:47 — การแปลชื่อและสถานที่ในภาษาฮีบรู 

## การปรากฏในที่อื่นๆตามความเห็นของนักวิชาการบางคน
* เจเนซิส 15:1 —במחזה (ba-maħaze, "ในวิสัยทัศน์") ตามความเห็นของโซฮาร์ (I:88b) คำนี้เป็นภาษาแอราเมอิกซึ่งปกติในภาษาฮีบรูจะเป็น במראה (ba-mar’e). 
* จำนวน 23:10 —רבע (rôḇa‘, ปกติแปลเป็น "คลัง" หรือ "หรือส่วนที่สี่") Rabbi J.H. Hertz, เห็นว่าเป็นคำภาษาแอราเมอิกหมายถึง "ฝุ่น" 
* ยอบ 36:2a — ราชีเห็นว่าข้อความนี้เป็นภาษาแอราเมอิก 
แอราเมอิกไบเบิล
พระเจ้าบรมวงศ์เธอ กรมหมื่นเสพสุนทร

**พระเจ้าบรมวงศ์เธอ กรมหมื่นเสพสุนทร** (15 มีนาคม พ.ศ. 2335 - 23 สิงหาคม พ.ศ. 2385) มีพระนามเดิมว่า **พระองค์เจ้ากุสุมา** ประสูติเมื่อวันศุกร์ เดือน 5 ขึ้น 4 ค่ำ ปีฉลู จัตวาศก จุลศักราช 1154 ตรงกับวันที่ 15 มีนาคม พ.ศ. 2335 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดากรุด ทรงเป็นต้น**ราชสกุลกุสุมา**

พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น **กรมหมื่นเสพสุนทร** สิ้นพระชนม์ในรัชกาลที่ 3 เมื่อวันอังคาร เดือน 9 แรม 2 ค่ำ ปีขาล จ.ศ. 1204 ตรงกับ 23 สิงหาคม พ.ศ. 2385 พระชนมายุ 50 พรรษา พระราชทานเพลิงพระศพ ณ วัดอมรินทรารามวรวิหาร

## พระโอรส
*หม่อมเจ้าชายทับทิม กุสุมา
*หม่อมเจ้าชายโต กุสุมา (พ.ศ. 2360 - *ไม่มีข้อมูล*) มีโอรสคือ
**หม่อมราชวงศ์นวล กุสุมา สมรสกับนางเอม กุสุมา ณ อยุธยา มีบุตรและธิดา 4 คน คือ
***หลวงนิธยากรพิทักษ์ (หม่อมหลวงมุ่ย กุสุมา) (เสียชีวิต 24 พฤศจิกายน 2456) สมรสกับนางมณี นิธยากรพิทักษ์ มีบุตร คือ
****ศาสตราจารย์ เทือก กุสุมา ณ อยุธยา
***หม่อมหลวงกิ่งกาญจ์ กุสุมา
***หม่อมหลวงพิศ กุสุมา
***หม่อมหลวงแถม กุสุมา
*หม่อมเจ้าชายหนู กุสุมา (พ.ศ. 2368 - 17 เมษายน พ.ศ. 2434)
*หม่อมเจ้าชายตุ้ม กุสุมา

## พระเกียรติยศ

### พระอิสริยยศ

* หม่อมเจ้ากุสุมา (15 มีนาคม พ.ศ. 2335 - พ.ศ. 2349)
* พระเจ้าหลานเธอ พระองค์เจ้ากุสุมา (พ.ศ. 2349 - 7 กันยายน พ.ศ. 2352)
* พระเจ้าลูกยาเธอ พระองค์เจ้ากุสุมา (7 กันยายน พ.ศ. 2352 - 21 กรกฎาคม พ.ศ. 2367)
* พระเจ้าน้องยาเธอ พระองค์เจ้ากุสุมา (21 กรกฎาคม พ.ศ. 2367)
* พระเจ้าน้องยาเธอ กรมหมื่นเสพสุนทร (พ.ศ. 2367 - 2 เมษายน พ.ศ. 2394)
* พระเจ้าพี่ยาเธอ กรมหมื่นเสพสุนทร (2 เมษายน พ.ศ. 2394 - 1 ตุลาคม พ.ศ. 2411)
* พระเจ้าบรมวงศ์เธอ กรมหมื่นเสพสุนทร (1 ตุลาคม พ.ศ. 2411 - ปัจจุบัน)

## พงศาวลี



## อ้างอิง

*
*

หมวดหมู่:บุคคลที่เกิดในปี พ.ศ. 2335
หมวดหมู่:บุคคลที่เสียชีวิตในปี พ.ศ. 2385
กุสุมา
กุสุมา
กุสุมา
สเพสุนทร
หมวดหมู่:พระองค์เจ้าชาย
เห้หุย

**เห้หุย** มีชื่อในภาษาจีนกลางว่า **เซี่ย ยฺวิ่น** () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*) เป็นขันทีในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 *ฮั่นหลิงตี้*) 

## ประวัติ
ประวัติช่วงต้นของเห้หุยนั้นไม่ทราบแน่ชัด ในรัชสมัยพระเจ้าเลนเต้ (漢靈帝 *ฮั่นหลิงตี้*; ครองราชย์ ค.ศ. 168-189) เห้หุยได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 *จงฉางชื่อ*) ได้รับพระราชทานบรรดาศักดิ์ชั้นเฮา (侯 *โหว*) และได้รับความโปรดปรานอย่างสูงจากพระเจ้าเลนเต้ เห้หุยเคยช่วยเหลือตังไทฮอ (董太后 *ต่งไท่โฮ่ว*) พระมารดาของพระเจ้าเลนเต้ในการสะสมทรัพย์สินเงินทอง เห้หุยยังเคยร่วมมือกับขันทีเตียวต๋ง (趙忠 *เจ้า จง*) ในการใส่ร้ายขันทีลฺหวี่ เฉียง (呂強)

มีความเป็นไปได้ว่าเห้หุยอาจเสียชีวิตก่อน ค.ศ. 189 เนื่องจากเมื่อโฮจิ๋น (何進 *เหอ จิ้น*) ผู้เป็นมหาขุนพล (大將軍 *ต้าเจียงจฺวิน*) ถวายฎีกากล่าวโทษตังไทฮอเมื่อ ค.ศ. 189 มีความที่ระบุในฎีกาว่า "จักรพรรดินีเสี่ยวเหริน (孝仁皇后 *เสี่ยวเหรินหฺวางโฮ่ว*; หมายถึงตังไทฮอ) ทรงใช้อดีตขันทีผู้ถวายงานกลางเห้หุย..."

## ในนวนิยาย''สามก๊ก''
ในช่วงต้นของนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14 ระบุว่าเห้หุยเสียชีวิตเมื่อ ค.ศ. 189 โดยภายหลังจากเหตุการณ์ที่ขันทีกลุ่มสิบเสียงสีรุมสังหารโฮจิ๋นในพระราชวัง อ้วนเสี้ยว (袁紹 *ยฺเหวียน เช่า*) และโจโฉ (曹操 *เฉา เชา*) ผู้ใต้บังคับบัญชาของโฮจิ๋นนำกำลังทหารบุกเข้าพระราชวังเพื่อกวาดล้างเหล่าขันที เห้หุยพร้อมด้วยเตียวต๋ง, เทียควง (程曠 *เฉิง คว่าง*) และกุยเสง (郭勝 *กัวเชิ่ง*) ถูกทหารไล่ตามจนมาถึงหอชุ่ยฮฺวา (翠花樓) ขันทีทั้ง 4 คนก็ถูกทหารสับเนื้อจนละเอียด

## ดูเพิ่ม
* รายชื่อบุคคลในยุคสามก๊ก
* สิบเสียงสี

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี
เทียควง

**เทียควง** หรือ **เชียกง** มีชื่อในภาษาจีนกลางในบันทึกประวัติศาสตร์ว่า **เฉิง หฺวาง** () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*)

เทียควงปรากฏชื่อในนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14 โดยเทียควงในนวนิยายมีชื่อในภาษาจีนกลางว่า **เฉิง คว่าง** () และได้รับการระบุว่าเป็นขันทีในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 *ฮั่นหลิงตี้*) 

## ประวัติ
เมื่อ ค.ศ. 126 ยฺหวี สฺวี่ (虞诩) นายกองพันมณฑลราชธานี (司隸校尉 *ซือลี่เซี่ยวเว่ย์*) ถวายฎีกากล่าวโทษเหล่าขันทีตำแหน่งขันทีผู้ถวายงานกลาง (中常侍 *จงฉางชื่อ*) อันได้แก่ เทียควง, เฉิน ปิ่ง (陳秉), เมิ่ง เชิง (孟生), หลี่ รุ่น (李閏) และคนอื่น ๆ

เมื่อ ค.ศ. 178 ไช่ จื้อ (蔡質) ผู้เป็นเสนาบดีกรมรักษาราชวัง (衛尉 *เว่ย์เว่ย์*) และเป็นอาของซัวหยง (蔡邕 *ไช่ ยง*) มีความบาดหมางกับหยาง ฉิว (陽球) ผู้เป็นสถาปนิกหลวง (將作大匠 *เจียงจั้วต้าเจี้ยง*)  อนุภรรยาของหยาง ฉิวเป็นบุตรสาวของเทียควง เทียควงจึงส่งเสริมให้คนอื่นใช้บัตรสนเท่ห์กล่าวหาเท็จต่อไช่ จื้อและซัวหยงสองอาหลาน

เมื่อ ค.ศ. 179 หยาง ฉิวเข้าร่วมแผนการลับจะกำจัดขันทีเทาเจียด (曹節 *เฉา เจี๋ย*) เทาเจียดและพรรคพวกล่วงรู้แผนการจึงนำของไปติดสินบนเทียควงทั้งยังข่มขู่เทียควงด้วย เทียควงหวาดกลัวจึงเปิดเผยแผนการลับของหยาง ฉิวและพรรคพวกให้เทาเจียดทราบ ต่อมาในวันที่ 10 เดือน 4 ของปีเดียวกัน พระเจ้าเลนเต้ (漢靈帝 *ฮั่นหลิงตี้*) ทรงมีรับสั่งให้จับกุมหลิว เหอ (瀏郃), เฉิน ฉิว (陳球) และหยาง ฉิวไปขังคุก ทั้งหมดถูกประหารชีวิตในคุก

## ในนิยาย''สามก๊ก''

เทียควงปรากฏชื่อในช่วงต้นของนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14 โดยเทียควงในนวนิยายมีชื่อในภาษาจีนกลางว่า **เฉิง คว่าง** () ในนวนิยายระบุว่าเทียควงเป็นขันทีคนหนึ่งในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 *ฮั่นหลิงตี้*) แม้ว่าตามประวัติศาสตร์จริงแล้วเทียควงไม่ได้อยู่ในกลุ่มสิบเสียงสี

ในนวนิยาย *สามก๊ก* ระบุว่าเทียควงเสียชีวิตเมื่อ ค.ศ. 189 โดยภายหลังจากเหตุการณ์ที่ขันทีกลุ่มสิบเสียงสีรุมสังหารโฮจิ๋น (何進 *เหอ จิ้น*) ผู้เป็นมหาขุนพล (大將軍 *ต้าเจียงจฺวิน*) ในพระราชวัง อ้วนเสี้ยว (袁紹 *ยฺเหวียน เช่า*) และโจโฉ (曹操 *เฉา เชา*) ผู้ใต้บังคับบัญชาของโฮจิ๋นนำกำลังทหารบุกเข้าพระราชวังเพื่อกวาดล้างเหล่าขันที เทียควงพร้อมด้วยเตียวต๋ง (趙忠 *เจ้า จง*), เห้หุย (夏惲 *เซี่ย ยฺวิ่น*) และกุยเสง (郭勝 *กัวเชิ่ง*) ถูกทหารไล่ตามจนมาถึงหอชุ่ยฮฺวา (翠花樓) ขันทีทั้ง 4 คนก็ถูกทหารสับเนื้อจนละเอียด

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก
* สิบเสียงสี

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี
กุยเสง

**กุยเสง** หรือ **ก๊กเสง** (เสียชีวิต ค.ศ. 189?) มีชื่อในภาษาจีนกลางว่า **กัว เชิ่ง** () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*) เป็นขันทีในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 *ฮั่นหลิงตี้*) 

## ประวัติ
กุยเสงเป็นชาวเมืองลำหยง (南陽郡 *หนานหยางจฺวิ้น*) ซึ่งปัจจุบันคือนครหนานหยาง (南陽市 *หนานหยางชื่อ*) มณฑลเหอหนาน (河南)

ประวัติในช่วงต้นของกุยเสงไม่เป็นที่ทราบแน่ชัด ในรัชสมัยพระเจ้าเลนเต้ (漢靈帝 *ฮั่นหลิงตี้*; ครองราชย์ ค.ศ. 168-189) กุยเสงได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 *จงฉางชื่อ*) ได้รับพระราชทานบรรดาศักดิ์ชั้นเฮา (侯 *โหว*) และได้รับความโปรดปรานอย่างสูงจากพระเจ้าเลนเต้ กุยเสงมีบ้านเกิดที่เมืองเดียวกันกับโฮจิ๋น (何進 *เหอ จิ้น*) ผู้เป็นมหาขุนพล (大將軍 *ต้าเจียงจฺวิน*) กุยเสงจึงมีส่วนเป็นอย่างมากในการช่วยโฮเฮา (何后 *เหอโฮ่ว*) น้องสาวของโฮจิ๋นให้ได้เข้าวังและขึ้นมามีตำแหน่งเป็นฮองเฮา (皇后 *หฺวางโฮ่ว*) หรือจักรพรรดินี

เมื่อ ค.ศ. 189 โฮจิ๋นขัดแย้งกับขันทีเกียนสิด (蹇碩 *เจี่ยน ชั่ว*) ขันทีตำแหน่งนายกองพันทัพบน (上軍校尉 *ช่างจฺวินเซี่ยวเว่ย์*) เกียนสิดส่งจดหมายไปถึงขันทีเตียวต๋ง (趙忠 *เจ้า จง*), กุยเสง และคนอื่น ๆ ให้ร่วมมือกันวางแผนกำจัดโฮจิ๋นและพี่น้อง กุยเสงโน้มน้าวเตียวต๋งและคนอื่น ๆ ไม่ให้เข้าร่วมในแผนการของเกียนสิด ทั้งยังนำเรื่องแผนการของเกียนสิดไปแจ้งให้โฮจิ๋นทราบ โฮจิ๋นจึงส่งขันทีไปจับกุมและประหารชีวิตเกียนสิด แล้วจึงยึดอำนาจบัญชาการกำลังทหารที่เคยอยู่ใต้บังคับบัญชาของเกียนสิด

ภายหลังในปีเดียวกัน โฮจิ๋นหันมาวางแผนจะกำจัดขันทีคนอื่น ๆ เหล่าขันทีจึงตอบโต้โดยการสังหารโฮจิ๋นขณะที่โฮจิ๋นกำลังเข้าพระราชวัง อ้วนเสี้ยว (袁紹 *ยฺเหวียน เช่า*) จึงนำเหล่าผู้ใต้บังคับบัญชาของโฮจิ๋นบุกเข้าพระราชวังเพื่อกวาดล้างเหล่าขันที กุยเสงอาจเสียชีวิตในระหว่างเหตุชุลมุนนี้

## ดูเพิ่ม
* รายชื่อบุคคลในยุคสามก๊ก
* สิบเสียงสี

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี
เบเวอร์ลีฮิลส์

**เบเวอร์ลีฮิลส์** () เป็นเมืองทางด้านตะวันตกของเขตการปกครองลอสแอนเจลิส รัฐแคลิฟอร์เนีย สหรัฐอเมริกา เบเวอร์ลีฮิลส์และเมืองเพื่อนบ้านของเวสต์ฮอลลีวูดที่รอบล้อมโดยเมืองของลอสแอนเจลิส พื้นที่ที่เรียกว่า "Platinum Triangle" (สามเหลี่ยมทองคำขาว) ในเขตพื้นที่คนมีฐานะได้รวมกันในเบเวอร์ลีฮิลส์ และในเขตลอสแอนเจลิสอย่าง เบล-แอร์ และ โฮล์มบี ฮิลส์ มีประชากร 34,980 คนจากการสำรวจประชากรในปี 2006

เบเวอร์ลีฮิลส์ มีขอบเขตทางด้านทิศเหนือติดกับเบล-แอร์และ ภูเขาซานตาโมนิกา, ทางด้านตะวันออกติดกับเวสต์ฮอลลีวูด, คาร์เธย์ของลอสแอนเจลิส และ เขตแฟร์แฟกซ์ของลอสแอนเจลิส และทางด้านใต้ติดกับ เบเวอร์ลีวูด

เบเวอร์ลีฮิลส์ มีบ้านที่ใหญ่ที่สุดในเขตลอสแอนเจลิสและประเทศ บางบ้านดูโอ่อ่าและหรูหรา มีขนาดใหญ่มาก มีความสวยงามและเป็นบ้านสมัยใหม่ และยังมีบ้านแบ่งเช่าและบ้านเดี่ยวที่มีพื้นที่น้อยกว่า 3,000 ตร.ฟุต (280 ตร.ม.) ส่วนรายได้เฉลี่ยครัวเรือนอยู่ที่ 87,000 ดอลลาร์สหรัฐ

ในปี 2007 โคลด์เวลล์ แบงเกอร์ ได้จัดอันดับว่าเบเวอร์ลีฮิลส์ เป็นตลาดอสังหาริมทรัพย์ที่แพงที่สุด (เป็นปีที่สองติดต่อกัน) ในสหรัฐอเมริกา ที่มีค่าเฉลี่ยของบ้านตกอยู่ที่ 2.2 ล้านดอลลาร์สหรัฐ

## อ้างอิง

หมวดหมู่:เมืองในเทศมณฑลลอสแอนเจลิส
ภาษาอาหรับอ่าว

**อาหรับอ่าว** ( **' <small>สำเนียงท้องถิ่น:</small>  หรือ  **', สำเนียงท้องถิ่น: ) เป็นภาษาอาหรับรูปแบบหนึ่งที่มีผู้พูดในอาระเบียตะวันออก รอบ ๆ ชายฝั่งอ่าวเปอร์เซีย เช่น คูเวต, บาห์เรน, กาตาร์, สหรัฐอาหรับเอมิเรตส์, อิรักตอนใต้, ซาอุดีอาระเบียฝั่งตะวันออก, โอมานตอนเหนือ และในหมู่ชาวอิหร่านเชื้อสายอาหรับบางส่วน

ลักษณะสำคัญที่ทำให้ต่างจากสำเนียงของชาวเบดูอินอื่น ๆ คือมีคำยืมจากภาษาเปอร์เซียน้อย และการออกเสียง  k เป็น ch ("kalb" หมา, อ่านเป็น "chalb"); และบางครั้งออกเสียง  j เป็น  y (jeeb "นำมา" (เพศชาย), อ่านเป็น "yeeb")

ภาษาที่เป็นญาติใกล้ชิดกับภาษาในแถบอ่าวคือภาษาย่อยในคาบสมุทรอาหรับ เช่น ภาษาอาหรับนัจญ์ดี และภาษาอาหรับบาห์เรน ถึงแม้ว่าจะมีผู้พูดในพื้นที่ซาอุดีอาระเบียจำนวนมาก แต่ภาษาอาหรับอ่าวไม่ได้เป็นภาษาแม่ของชาวซาอุดีส่วนใหญ่ เนื่องจากประชากรส่วนใหญ่ของประเทศไม่ได้อาศัยอยู่ที่อาระเบียตะวันออก ในประเทศนี้มีผู้พูดภาษาอาหรับอ่าวประมาณ 200,000 คนจากประชากรมากกว่า 30 ล้านคน ส่วนใหญ่อาศัยอยู่ในจังหวัดตะวันออก

## ชื่อ
[thumb|right|250px| รูปแบบ[ภาษาอาหรับคาบสมุทร (ภาษาอาหรับอ่าวอยู่ในสีมะรูนเข้ม)]]
ชื่อเต็มของภาษาย่อยนี้คือ ** ( สำเนียงท้องถิ่น: ) สามรถแปลได้ว่า 'สำเนียงของอ่าว' อย่างไรก็ตาม ผู้คนทั่วไปเรียกภาษานี้ว่า เคาะลีญี ( ) ซึ่งแปลตรงตัวว่า 'ของอ่าว'

## ดูเพิ่ม
* ภาษาอาหรับคาบสมุทร
* ภาษาอาหรับ

## อ้างอิง

### ข้อมูล

*
*
*
*
*
*
*
*
*
*

## อ่านเพิ่ม
* 

อาหรับอ่าว
อาหรับอ่าว
อาหรับอ่าว
อาหรับอ่าว
อาหรับอ่าว
อาหรับอ่าว
หมวดหมู่:ภาษาอาหรับ
หมวดหมู่:อ่าวเปอร์เซีย
ละครเพลง

**ละครเพลง** () เป็นรูปแบบของละครที่นำดนตรี เพลง คำพูด และการเต้นรำ รวมเข้าด้วยกัน การแสดงอารมณ์ ความสงสาร ความรัก ความโกรธ รวมไปถึงเรื่องราวที่บอกเล่าผ่านละคร ผ่านคำพูด ดนตรี การเคลื่อนไหว เทคนิคต่าง ๆ ให้เกิดความบันเทิงโดยรวม ตั้งแต่ต้นศตวรรษที่ 20 การแสดงละครเพลงบนเวทีจะเรียกว่าง่าย ๆ ว่า **มิวสิคัล** (musicals)

ละครเพลงมีการแสดงทั่วไป ทั่วโลก อาจจะแสดงในงานใหญ่ ๆ ที่มีทุนสร้างสูงอย่าง เวสต์เอนด์ และ ละครบรอดเวย์ ในลอนดอนและนิวยอร์กซิตี หรือโรงละครฟรินจ์ที่เล็กลงมา, ออฟ-บรอดเวย์ หรือ การแสดงท้องถิ่น, ทัวร์ละครเพลง หรือการแสดงสมัครเล่นในโรงเรียน มหาวิทยาลัย นอกจากนี้ในอังกฤษและอเมริกาเหนือ ละครเพลงมีความโดดเด่นในหลายประเทศในยุโรป ละตินอเมริกา และเอเชีย

ละครเพลงที่มีชื่อเสียง เช่น *Show Boat, Oklahoma!, West Side Story, The Fantasticks, Hair, A Chorus Line, Les Misérables, The Phantom of the Opera, Rent* และ *The Producers*
หมวดหมู่:ละครเวที
ว็อกเซล

thumb|right|ลักษณะของ ''regular grid''
[thumb|การแสดงรูปร่างของ[แมคโครโมเลกุลด้วยกลุ่มข้อมูล data set ของ voxel]]

**ว็อกเซล** () เกิดจากการผสมคำแบบ portmanteau ระหว่างคำว่า *[[volumetric]]* และคำว่า *[[pixel]]* เป็นการคำหนดค่า (เช่น สี ความหนาแน่น ฯลฯ) ให้จุดแต่ละจุดใน regular grid ในสามมิติ โดย voxel จะมีลักษณะเหมือน pixel ในภาพแบบแรสเตอร์ (ภาพ bitmap) เพียงแต่เป็นการนำภาพแบบแรสเตอร์มาเรียงทับซ้อนกันหลาย ๆ ชั้น และเช่นเดียวกับ pixel ที่ไม่มีการเก็บค่าพิกัดลงในตัวจุดเอง การอ้างอิงถึง voxel แต่ละจุดจึงต้องอ้างอิงจากค่า offset จากจุดอื่น ๆ

หมวดหมู่:การสร้างภาพสามมิติ
หมวดหมู่:คอมพิวเตอร์กราฟิกส์สามมิติ
1011 (แก้ความกำกวม)

**1011** สามารถหมายถึง
* 1011 จำนวนเต็มที่อยู่ระหว่าง 1010 และ 1012
* พ.ศ. 1011
* ค.ศ. 1011
* เท็นอีเลฟเวน (1011) ศิลปินคู่ดูโอจากค่ายอาร์เอส
* ล็อกฮีด แอล-1011 เครื่องบินโดยสารเชิงพาณิชย์รุ่นหนึ่ง
เจ้าชายโทะชิฮิโตะ คุโจ

เจ้าชาย**คุโจ โทะชิฮิโตะ** หรือ พระมาตุลาโทชิฮิโตะ () (16 กุมภาพันธ์ พ.ศ. 2423 - 18 พฤษภาคม พ.ศ. 2481) เป็นสมาชิกของตระกูลฟุจิวะระ ของญี่ปุ่น เป็นพระโอรสในเจ้าชายคุโจ มิจิทะกะ () และ นางโนะมะ อิกุโกะ () ประสูติที่ ปราสาทคุโจ กรุงโตเกียว พระองค์ได้เษกสมรสกับ คุณหญิง อิจิโจะ มิซูโกะ เป็นพระเชษฐาใน สมเด็จพระจักรพรรดินีเทเม พระอัครมเหสีใน จักรพรรดิไทโช โทชิฮิโตะเป็นพระมาตุลาในจักรพรรดิโชวะ

เจ้าชายโทชิฮิโตะ เป็นต้นราชสกุลคาซาม่า หรือ ตระกูลคาซาม่า มีโอรส-ธิดาทั้งสิ้น 2 พระองค์
*เจ้าชายคุโจ มาสะฮิโตะ(คุโจ มาสะฮิโตะ) (1 มกราคม พ.ศ. 1912 - ปัจจุบัน)
*ฮามาโนะ มิจิโกะ (คุโจว มิจิโกะ)(พ.ศ. 2457 - พ.ศ. 2549)

เจ้าชายโทชิฮิโตะ ทรงมีส่วนร่วมในการปกครองประเทศในสมัยที่สมเด็จพระจักรพรรดิไทโชประชวร และจักรพรรดินีเทเม พระขนิษฏาของพระองค์สำเร็จราชการแทน ทรงมีส่วนร่วมในการคัดค้านการเข้าร่วมสงครามโลกครั้งที่สอง จนเกิดการทะเลาะกับพระจักรพรรดิโชวะ

## ปริศนาการสิ้นพระชนม์
เจ้าชายโทะชิฮิโตะ ทรงดำรงตำแหน่งเป็นพระมาตุลาจนกระทั่งสิ้นพระชนม์เมื่อพระชนมายุได้ 58 พรรษา ณ ปราสาทฟุจิวะระ กรุงโตเกียว ว่ากันว่าพระองค์ทรงถูกปลงพระชนม์เนื่องจากทรงประกาศคัดค้านการเข้าร่วมสงครามโลกครั้งที่สองอย่างเปิดเผย ส่งผลให้ผู้ที่สนับสนุนการเข้าร่วมสงครามไม่พอใจจึงวางแผนปลงพระชนม์พระองคด้วยยาพิษเสีย ซึ่งเรื่องนียังไม่มีผลสรุปที่แน่ชัดว่าแท้ที่จริงแล้วคนปลงพระชนม์เป็นใคร แล้วพระองค์ถูกปลงพระชนม์จริงหรือไม่  การสิ้นพระชนม์ของพระองค์ทำให้ สมเด็จพระจักรพรรดินีเทเมกริ้ว และสงสัยอย่างยิ่ง ส่งผลให้พระองค์ออกต่อต้านสงครามจนเกิดการทะเลาะกับสมเด็จพระจักรพรรดิโชวะ พระโอรสของพระองค์เองขึ้น แต่บางคนก็คาดว่าพระองค์ประชวรและสรรคตด้วยโรคชรา
## พระยศ
*คุณชาย คุโจ โทชิฮิโตะ (พ.ศ. 2423 -  25 พฤษภาคม พ.ศ. 2443)
*เชษฐาคุโจ โทชิฮิโตะ(พ.ศ. 2443 - พ.ศ. 2469)
*พระมาตุลาเจ้าชายโทชิฮิโตะ (พ.ศ. 2469 - พ.ศ. 2481)
*เจ้าชายคุโจ โทชิฮิโตะ(หลังสิ้นพระชนม์)

## อ้างอิง
*
ภาษาอาหรับมาโรไนต์

**ภาษาอาหรับมาโรไนต์ในไซปรัส** (Cypriot Maronite Arabic) หรือ**ภาษาอาหรับไซปรัส** ภาษามาโรไนต์ ภาษาซันนา ใช้พูดในมาโรไนต์ในไซปรัส ผู้พุโส่วนใหญ่มีอายุมากกว่า 30 ปี ผู้พูดภาษานี้อพยพมาจากเลบานอนเมื่อ 700 ปีที่ผ่านมา ได้รับอิทธิพลจากภาษากรีกทั้งทางด้านสัทวิทยาและคำศัพท์ 
## อ้างอิง
* Ethnologue entry for Cypriot Arabic
* Alexander Borg. *A Comparative Glossary of Cypriot Maronite Arabic (Arabic-English)*. Brill 2004. ISBN 90-04-13198-1
* Alexander Borg. *Cypriot Arabic Phonology*. In Kaye, Alan S., editor, *Phonologies of Asia and Africa (including the Caucasus)*, volume 1, chapter 15, pp. 219--244. Winona Lake, Indiana: Eisenbrauns, 1997. ISBN 1-57506-017-5
* Alexander Borg. *Cypriot Arabic: A Historical and Comparative Investigation into the Phonology and Morphology of the Arabic Vernacular Spoken by the Maronites of Kormakiti Village in the Kyrenia District of North-Western Cyprus*, Stuttgart: Deutsche Morgenländische Gesellschaft, 1985. ISBN 3-515-03999-6
* Tsiapera, M. *A Descriptive Analysis of Cypriot Maronite Arabic*, The Hague: Mouton & Co., N.V., 1969.
## แหล่งข้อมูลอื่น
* Cypriot Arabic in northern Cyprus by Alkan Chaglar, Toplum Postasi
* The Spoken Arabic Dialect Of The Maronites Of Cyprus, George Thomas 2000.
* German Homepage of Maronitische Christliche Union Deutschlands e.V. Arabic/German 

อาหรับมาโรไนต์
ภาษาอิสกาซมี

**ภาษาอิซกาซมี** (Ishkashimi language) เป็นภาษากลุ่มปามีร์ ที่อยู่ในภาษากลุ่มอิหร่านตะวันตกเฉียงใต้ แพร่กระจายในจังหวัดปกครองตนเองโกร์โน-บาดักชานในทาจิกิสถาน และจังหวัดบาดักชานในอัฟกานิสถาน จำนวนผู้พูดทั้งหมดประมาณ 2500 คน ปัจจุบันส่วนใหญ่อยู่ระหว่างทาจิกิสถานกับรัสเซีย อีกราว 400 คนยังอยู่ตามแนวชายแดนอัฟกานิสถานในเมืองอิศกาศิมซึ่งคนส่วนใหญ่พูดภาษาทาจิก มีความใกล้เคียงกับภาษาเซบากีและภาษาซังเลชิในอัฟกานิสถาน 
อิสกาซมี
อิสกาซมี
## แหล่งข้อมูลอื่น
*Ishkashimi story with English translation recorded by Grierson (1920)
*Ishkashimi-English Vocabulary List
*English-Ishkashimi- Zebaki-Wakhi-Yazghulami Vocabulary